Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: egészségfejlesztés, valamint a felsőoktatásról szóló 1993. évi LXXX. törvény szerinti
Paragraph Index: 1241

b) A mesterképzési szakon végzettek alkalmasak: – hazai és nemzetközi szintű szakma-specifikus kérdések megoldására, eredeti projektek megfogalmazására; – kutatói csoportokban kutatómunka végzésére, vizsgálati eredmények közlésére magyar és idegen nyelven; – mozgásterápiás tevékenységre, és a hozzájuk kapcsolódó táplálkozási módok tervezésére és végrehajtására az egészségügyi kockázatkezelés területein; – a humánkineziológia és a terhelés-élettan alkotó művelésére, valamint azok elméletének és gyakorlatának továbbfejlesztésére, eredményeinek közlésére; – terhelésélettani vizsgálatok lefolytatására, a vizsgálati eredmények értékelésére; 2008/120. szám – mozgáselemező vizsgálatok elvégzésére, dinamometriás és ergonómiai vizsgálatok lefolytatására és az eredmények értékelésére; – wellness- és egészségvédő klubok, intézmények munkájában alkotó részvételre és a tevékenységi körhöz igazodó releváns programok tervezésére; – sportolók felkészítését segítő munkacsoport irányítására; – a mozgás- és a kiegészítő (táplálkozási, pszichológiai) programok folyamatos kifejlesztésére, alkalmazására és továbbfejlesztésére; – a fizikai állapot meghatározására és célirányos fejlesztésének megtervezésére, lefolytatására, egészségmegőrzésre irányuló tevékenység végzésére, az egészségi állapot javítására, helyreállítására irányuló kineziológiai módszerek egyénre szabott kidolgozására; – mozgatórendszeri fogyatékkal élők mozgásterápiájának megtervezésére, megszervezésére és lefolytatására, az elhízás kineziológiai szempontú befolyásolására; – a pszichomotoros képességek szintjének meghatározására és fejlesztésére az élsport valamennyi területén; – a legszélesebb körben értelmezett életmód terápia pozitív szemléletmódjának, mozgás- és egészségkultúrájának kialakítására; – a sportszakmák ismeretanyagának bővítésére és korszerűsítésére az elvégzett kutatási eredmények birtokában; – ipar- és termelésorientált szakismeretek elsajátítására és alkalmazására a mozgástudomány határterületein.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes